Det startede, som navnet mere end antyder, med [[gymnastik]]. Dog havde man også andre idrætsgrene som [[hugning]] og [[fægtning]], discipliner som kort efter starten imidlertid gik ind igen. I [[1902]] skilte man damegymnastikken ud i en selvstændig afdeling. 1902 var i øvrigt det store år for Gymnastikforeningens fortsatte udvikling, idet også [[svømning]]-, [[fodbold]]- og [[tennis]]afdelingen blev oprettet – i øvrigt på initiativ af den allestedsværende [[H.M. Lind]], ildsjælen over dem alle i AGF. Han havde også allerede i [[1896]] taget initiativ til oprettelse af AGF-afdeling nr. 2, nemlig den klassiske idrætsgren [[atletik]]. Siden skulle der så gå over 30 år, før næste afdeling kom på programmet, nemlig [[håndbold]]afdelingen, som kom til i [[1935]] – i øvrigt i de første par år under atletikafdelingens beskyttende vinger. Og endelig skulle der så igen gå hen ved 60 år, inden den syvende og foreløbige seneste afdeling – [[basketball]] – kom til midt i [[1990'erne]].
Historie Foreninger Organisationer